hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu gl hu hu hu en en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu en hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2019. április 29. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
Újabb bérmegállapodást sürgetnek (KVKF). Hároméves bérmegállapodást szeretnének a szakszervezetek. Tüntetés Brüsszelben, ahol az európai országok szervezeteinek képviselői vettek részt. A 2018. év munkavédelmi helyzetének értékelése. Boros Péterné: A kormány nem a bürokráciát, hanem a bürokraták számát csökkentette. Rendőrnapot tartottak Csongrád megyében. ÍGY TELT A IX. ORSZÁGOS RENDŐR- ÉS TŰZOLTÓNAP. Kiszolgáltatott óvónők kényszerültek Orbán migránsprogramját támogatni, és fel is kerültek a Kubatov-listára. „Nem tudjuk, honnan kapjuk a gyerekeket” – Kapkodva készül a kormány a fóti gyermekközpont felszámolására. Saját jövőjükért tüntetnek a diákok. Diáktüntetés: nyelvvizsgázni küldenék Orbánt. Döbbenet: A tanárok jelentős része alkalmatlan a pályára. Nem hiszik, hogy Orbán hajtotta el őket, nem adják fel a budaörsi tanárok. Nincsenek összhangban a célok, a források és a lehetőségek a Corvinus átalakításánál. Az egészségügy csődje: 21 órát várt a diagnózisra félig átszúrt szemmel egy két éves gyerek. Vizsgálatot indítottak a szemsérült kisfiú ügyében. Elromlott a lift, hetek óta ölben cipelik a betegeket a mátészalkai kórházban. Megsérült egy oxigéntartály egy gyulai kórházban. Igazán senki nem akarja látni, mi történik ma a pszichiátriákon. Tévúton a kormány: nem akciótervre, hanem komplex családvédelmi programra lenne szükség. Nyugdíjkorrekció: összehívják a költségvetési bizottság rendkívüli ülését. A szociális szféra bérrendezését követeli az LMP. Parkolási pénzből óvónő bér? Romlott a bírói függetlenség megítélése Magyarországon. Trócsányi ellentmond a bírói engedelmességet kérő Kövér Lászlónak. Handó volt kabinetvezetője kerülhet a Fővárosi Törvényszék élére. Felmentő ítéletet hoztak Szilvásy Istvánék ügyében. Felfüggesztették a Czeglédy ellen indult büntetőeljárást. Sztrájkolnak a pilóták, csaknem 600 járatot törölt a skandináv légitársaság. Holtan esett össze a kifutón a brazil modell. Az Amazon munkáskövető rendszere elkészíti az elbocsátási papírmunkát is, ha nem hatékony a dolgozó. Ellenzéki listavezetők az európai parlamenti választásokról. Szél Bernadett: nincs már demokrácia, kár is eljátszani. Ezzel a rezsimmel Magyarország elveszett, Kende Péter 1956 után újra emigrál. Megijedhetett egy népszavazástól a keszthelyi Fidesz, inkább nem dolgoznak Tiborczék keze alá. Ungár Péter coming outolt: igen, meleg vagyok. Juncker Orbánról: Mi nem lábra megyünk, hanem labdára. Késik a belgrádi gyors: A beruházás csak a hitelt nyújtó kínaiaknak érné meg. Óriási lehetőséget hagyott ki az ország – Interjú Raskó Györggyel. Tállai államtitkár focicsapatát jobban szerették a magyar cégek, mint a felcsúti Puskás Akadémiát. Rogán lesz az informatikai közbeszerzések felelőse. Havi hárommillióba kerül az állami divatügynökség budai villája. Ultimátum a kormánytól a reptérüzemeltetőnek. Orbán Viktor Pekingben szimbolikusan a kukába dobott mindent, amit ígért az embereknek. Baráti céggel szerződik az egyház. Úgy öntik a pénzt a Notre-Dame felújításába a francia szupergazdagok, mintha az életük múlna rajta. Hetvennégy éve végezték ki Benito Mussolini olasz diktátort. Atomcsapdába ejtettek izotópokat, hogy 1000 évre nézzenek vissza. Itt az okosnadrág, és még értelme is van. Rekordnagy hatótávval támad a Tesla új villanyautója. Rekordszinten a bánat, a düh és a félelem.
(2019. április 26. 14:30) Minden fél betartotta azt a hároméves bérmegállapodást, amelyet 2017-ben kötött a szakszervezet a kormányoldallal és a munkaadókkal – nyilatkozta az InfoRádiónak a Közszolgáltató Vállalkozások Konzultációs Fórumának pénteki ülése után a VDSZSZ Szolidaritás elnöke. Halasi Zoltán szerint azonban újabb, több éves bérmegállapodásra van szükség.
(2019. április 26. péntek 15:48) Újabb, hároméves béremelésről szóló megállapodást szeretnének kötni az állami cégek szakszervezetei a kormánnyal. Az érdekképviselet GDP arányos, inflációkövető béremelést tartana elfogadhatónak. A magyar államot képviselő államtitkár azt mondta: nyitottak a tárgyalásra. 2017-ben már volt egy megállapodás: a kormány három év alatt 30 százalékkal emelte a csaknem 100 állami cég munkavállalójának bérét.
Európa szinte valamennyi országából érkeztek szakszervezeti tüntetők Brüsszelbe, hogy a közelgő európai választások előtt ismertessék követeléseiket az Európai Szakszervezeti Szövetség programjának megfelelően. A több tízezer demonstráló között pénteken délelőtt Magyarországról a Schumann téren ott vonultak a menetben a Magyar Szakszervezeti Szövetség támogatásával a VDSZ, valamint a Bányaipari- és a Villamosipari dolgozók szakszervezetének képviselői. A tüntetők szerint a májusban megválasztandó Európai Parlament vagy az adó- és bérverseny, és a szociális dömping zsákutcájába vezeti a közösséget, vagy egy élhetőbb, és jobb foglalkoztatást, munkakörülményeket biztosító hellyé teszi a kontinenst. Székely Tamás a VDSZ elnöke, a Magyar Szakszervezeti Szövetség alelnöke, a Magyarországról érkezett tüntetők vezetőjeként elmondta: a felvonulók a demonstráción nemet mondtak a megszorításokra, a szociális dömpingre, a szélsőjobbra – és igent mondtak a demokráciára, és a társadalmi igazságosságra, igent mondtak a minőségi munkahelyekre és a magasabb bérekre!
A 2018. év munkavédelmi helyzetének értékelése
A Magyar Szakszervezeti Szövetség nagy várakozással tekintett a 2016. évben megalkotott „Munkavédelem Nemzeti Politikája” felé, remélve, hogy annak céljai és a célok megvalósítását szolgáló feladatok, eszközök jelentősen javítják a hazai munkavédelem helyzetét, segítenek csökkenteni a munkavállalók egészségét és biztonságát veszélyeztető kockázatokat, a munkabalesetek számát. Bíztunk benne, hogy ez hozzájárul a munkavállalók egészségének védelméhez és munkavégző képességük hosszútávú megőrzéséhez, a munkakörülmények javításához. Sajnos nem így történt…
Boros Péterné: A kormány nem a bürokráciát, hanem a bürokraták számát csökkentette
( 2019.04.26. 09:01) Pár hete kétezer-ötszázan hagyták ott az állami közigazgatást, a Miniszterelnökség szerint a tömeges felmondás nem okoz problémát, hiszen a rendszer a kiesett munkaerő nélkül is működik. A szakszervezet szerint nem ilyen egyszerű a helyzet, a távozók ugyanis még nem kerültek ki a munkából – írja a Világgazdaság.
(2019.04.26. 16:15 ) A Csongrád Megyei Rendőr-főkapitányság a Szegedi Dóm Látogatóközpontban tartotta 2019. április 23-án a Rendőrnapot, melyen elismeréseket adtak át.
ÍGY TELT A IX. ORSZÁGOS RENDŐR- ÉS TŰZOLTÓNAP
(2019. 04. 28. v – 06:30 ) Idén is több ezren ünnepeltek velünk a Városligetben. A IX. Országos Rendőr- és Tűzoltónapon 2019-ben is több színpadon, változatos programokkal várták a rendőrök és a tűzoltók a látogatókat szombaton a Városligetben. Sokszínű programokon keresztül, minden korosztályt megszólítva pillanthattak be az érdeklődők a rendőrök, a tűzoltók és a társszervek munkájába.
Kiszolgáltatott óvónők kényszerültek Orbán migránsprogramját támogatni, és fel is kerültek a Kubatov-listára
(2019.04.29 07:47) Önkormányzati fenntartású óvodákban gyűjtöttek Orbán Viktor bevándorlásellenes programját támogató aláírásokat, a munkájuk miatt kiszolgáltatott óvónők pedig nem mertek nyíltan szembeszállni a “kéréssel” – derül ki a hvg.hu birtokába került hang- és képfelvételekből. „Felülről jött a kérés” – így nyomatékosították a VIII. kerület Józsefváros Önkormányzat egyesített óvodájában dolgozó munkatársak körében, miért is kell szignálniuk
„Nem tudjuk, honnan kapjuk a gyerekeket” – Kapkodva készül a kormány a fóti gyermekközpont felszámolására
(2019.04.29 06:00) A zalaegerszegi és a kalocsai otthonok vezetőit továbbra sem értesítették arról, hogy Fótról kellene átvenniük gondozottakat.
Saját jövőjükért tüntetnek a diákok
(2019.04.26 14:52 )Elegük van az elavult oktatási módszerekből, a kiszámíthatatlan és igazságtalan oktatáspolitikából, a leterheltségből.
Diáktüntetés: nyelvvizsgázni küldenék Orbánt
(2019.04.26 16:50 ) Középiskolások, egyetemisták, tanárok és szülők gyűltek össze a készenléti rendőrök által védett Országház előtt, hogy tiltakozzanak a felvételi szigor ellen.
Szeptember elsejéig Orbán Viktor is tegye le a nyelvvizsgát! – ezt követelték a diákok azon a péntek délutáni, budapesti demonstráción, amit a Független Diákparlament hirdetett meg az egyetemi felvételik szigorítása miatt. Jövőre ugyanis csak az felvételizhet, akinek van legalább egy középfokú nyelvvizsgája.
Döbbenet: A tanárok jelentős része alkalmatlan a pályára
Az egész tanárképzést gyakorlatorientáltabbá kellene tenni, hogy menet közben kiszűrhetővé váljanak azok, akik nem pedagógus pályára valók – merült fel egyetemi karok vezetői és a HÖOK részéről. Ugyanakkor egyre égetőbb a pedagógushiány. A Hetek cikke.
Nem hiszik, hogy Orbán hajtotta el őket, nem adják fel a budaörsi tanárok
Újabb nyílt levelet írtak a budaörsi pedagógusok a miniszterelnöknek, ezúttal arról, hogy igenis vegye át az elsőt.
Nincsenek összhangban a célok, a források és a lehetőségek a Corvinus átalakításánál
(2019.04.26 07:40 ) Legfeljebb régiós, nem pedig európai vagy világszintű javulást lehet elérni a fenntartóváltással. Az állami után most gazdasági függés jöhet
Az egészségügy csődje: 21 órát várt a diagnózisra félig átszúrt szemmel egy két éves gyerek
(2019.04.25 19:10 ) A történet műtéttel ért véget, azt egyelőre még nem tudni biztosan, hibátlanul gyógyul-e a kisfiú szaruhártyája.
Vizsgálatot indítottak a szemsérült kisfiú ügyében
(2019.04.26 20:57 ) Hárít és hallgat a szaktárca a gyerek kálváriája ügyében, de a Nemzeti Népegészségügyi Központ „figyel” a történtekre.
Elromlott a lift, hetek óta ölben cipelik a betegeket a mátészalkai kórházban
(2019.04.29 06:24 ) Az üzemeltető cég megrendelte a szükséges alkatrészt Ukrajnából, ez azonban még nem érkezett meg.
Megsérült egy oxigéntartály egy gyulai kórházban
(2019.04.28 15:23 ) Úgy tudni, hogy nem tartózkodtak betegek az épületben.
Igazán senki nem akarja látni, mi történik ma a pszichiátriákon
(április 28. 20:05 ) Gombos Gábor olyan hazánkfia, aki ismertebb és elismertebb külföldön, mint itthon. Az ENSZ-et, a Egészségügyi Világszervezetet is megjáró, és több vezető, nemzetközi egyetemen is tanító aktivista arról mesél, hogy miért lesz egy fizikusból pszichiátriai jogvédő, hogy miért szedünk marokszám gyógyszert arra, amire nem kellene, és hogy mi köze a rózsa illatának az egzaktnak vélt tudományokhoz. Nagyinterjú.
Tévúton a kormány: nem akciótervre, hanem komplex családvédelmi programra lenne szükség
(2019.04.26 07:15) Szétszedték a szakemberek a kormány családvédelmi akciótervét a Magyar Közgazdasági Társaság konferenciáján.
Nyugdíjkorrekció: összehívják a költségvetési bizottság rendkívüli ülését
(2019.04.28 12:49) A Demokratikus Koalíció (DK) az Országgyűlés költségvetési bizottságának rendkívüli ülését kezdeményezi a jövő évre tervezett nyugdíjkorrekció kérdésében.
A szociális szféra bérrendezését követeli az LMP
(április 28. 15:57 ) Mielőbbi bérrendezést szorgalmazott a szociális szférába tartozó minden munakörben Ungár Péter, az LMP országgyűlési sajtótájékoztatóján vasárnap délután. A képviselő szerint erre azért van szükség, mert
„mindaddig nem lehet erős és sikeres egy ország, amíg egy szociális intézményben dolgozó gyógypedagógus havi nettó 120 ezer forintot keres.”
Parkolási pénzből óvónő bér?
“Azt javaslom, hogy a Fidesz-közeli cég helyett az önkormányzat saját vállalata üzemeltesse a zuglói parkolást ” – ezt a rövid üzenetet írta ma ki Karácsony Gergely a Facebook-oldalára.  A bejegyzésben olvasható még, hogy “legutóbb a zuglói Fidesz megakadályozta, de holnap újra kezdeményezem, hogy rendezzük a zuglói parkolás helyzetét”.  Karácsony javaslata szerint tehát “önkormányzati kézbe” kerülne a parkolás, amivel szerinte az így megtakarítható pénzt a zuglói óvodapedagógusok bérkiegészítésére kellene fordítani.
Romlott a bírói függetlenség megítélése Magyarországon
(2019.04.26 14:31) Az Európai Bizottság jelentése szerint a lakosság mintegy 43 százaléka nevezte jónak vagy nagyon jónak a helyzetet, a vállalatok esetében ez 18 százalék.
Trócsányi ellentmond a bírói engedelmességet kérő Kövér Lászlónak
(2019.04.26 12:12) A bírák az igazságügyi miniszter szerint is függetlenek és nem utasíthatóak – hiába berzenkedik emiatt a házelnök.
Handó volt kabinetvezetője kerülhet a Fővárosi Törvényszék élére
(2019.04.26 15:35) Információnk szerint Tóth Áron László, az OBH jelenlegi főosztályvezetője a legesélyesebb. Várhatóan ismét eredménytelennek nyilvánítja a Fővárosi Törvényszék (FT) elnöki posztjára kiírt pályázatát Handó Tünde, az Országos Bírósági Hivatal (OBH) elnöke és egyúttal határozott időre – várhatóan egy évre – megbíz egy bírót az elnökséggel. Az FT vezetésére a legesélyesebb bíró információnk szerint Tóth Áron László, az OBH jelenlegi főosztályvezetője, Handó kabinetvezetője, a II. és III. kerületi bíróság korábbi bírája.
Felmentő ítéletet hoztak Szilvásy Istvánék ügyében
(2019.04.26 15:28) Az ÁEK egykori vezetőjét és két vádlott társát hűtlen kezelés bűntettével vádolta az ügyészség. A döntés nem jogerős, az ügyészség három nap gondolkodási időt tartott fenn a jogorvoslati nyilatkozatra.
Felfüggesztették a Czeglédy ellen indult büntetőeljárást
(2019.04.26 15:51 )A politikust európai parlamenti képviselőjelöltként mentelmi jog illeti meg.
Sztrájkolnak a pilóták, csaknem 600 járatot törölt a skandináv légitársaság
(2019.04.29 06:42) A hét végén mintegy 170 ezer utas nem tudott útra kelni.
Holtan esett össze a kifutón a brazil modell
(2019.04.28 16:13) A közönség azt hitte, a földre esés is a show része volt.
A brazil Folha Press szerint Soares meg is botlott a kifutón mielőtt elesett, majd habzani kezdett a szája. Az Base MGT ügynökség modelljének halálának pontos okáról egyelőre még nincs információ.
Az Amazon munkáskövető rendszere elkészíti az elbocsátási papírmunkát is, ha nem hatékony a dolgozó
(április 27. 16:44) Több alkalommal is írtunk már a Mércén az Amazonnál alkalmazott, produktivitást maximalizálni igyekvő, a dolgozók munka- és életkörülményi igényeit kevésbé figyelembe vevő gyakorlatokról. Most az Insider arról számolt be, hogy az óriáscég raktári munkásokat követő informatikai rendszere nem csak monitorozza, de a saját maga által kiértékelt adatok alapján el is bocsáthatja a „nem jól” teljesítő dolgozókat – a teljes papírmunkát is elvégzi.
Ellenzéki listavezetők az európai parlamenti választásokról
Új Egyenlőség 2019. 04. 27. Közbeszélgetések, VIDEÓK.A Közbeszélgetések áprilisi rendezvényen az ellenzéki pártok EP listavezetői osztották meg politikai nézeteiket az Európai Unióról és elképzelésüket saját tervezett szerepükről az Európai Parlamentben. Cseh Katalin a Momentum, Dobrev Klára a DK, Jávor Benedek az MSZP-Párbeszéd, Lukács László György a Jobbik és Vágó Gábor az LMP európai képviselőjelöltje válaszolt Bíró-Nagy András, az Új Egyenlőség szerkesztője és a közönség kérdéseire.
Szél Bernadett: nincs már demokrácia, kár is eljátszani
(2019.04.26 10:07) Minden független intézményt betörtek, aki tenni tudott volna, azt megvették vagy kicsinálták – mondta az Orbán-rendszerről a független képviselő.
Ezzel a rezsimmel Magyarország elveszett, Kende Péter 1956 után újra emigrál
(2019.04.27 12:20 ) A jelenlegi rezsim regnálása mellett Magyarország egy elveszett ország, ahol senki sem azt, vagy úgy csinálja, amit más körülmények között szeretne, hanem úgy csinálja, ahogy lehet, ezért újra emigrál Kende Péter történész, a Nagy Imre Társaság elnöke.
Megijedhetett egy népszavazástól a keszthelyi Fidesz, inkább nem dolgoznak Tiborczék keze alá
(2019.04.26 07:41) Mégsem lesz Keszthelyen kiemelt fejlesztési terület a Balaton-part, bár ezzel a Mészáros és Tiborcz-féle érdekeltségek jártak volna jól.
Ungár Péter coming outolt: igen, meleg vagyok
(2019.04.25 17:44) Az irgalom fontosságát hangsúlyozta az LMP politikusa.
Juncker Orbánról: Mi nem lábra megyünk, hanem labdára
(2019.04.29 07:21) Az Európai Bizottság elnöke a magánbeszélgetésein diktátornak nevezi a magyar miniszterelnököt.
Én mindig tartom magam ahhoz: mi, a bizottság részéről nem lábra, hanem labdára megyünk – mondta a a héten megjelenő HVG-nek adott interjújában Jean-Claude Juncker annak kapcsán, hogy az Európai Bizottság A bizottság elkészített egy kiadványt, amellyel a leginkább Magyarországon terjesztett álhírekre reagál.
Késik a belgrádi gyors: A beruházás csak a hitelt nyújtó kínaiaknak érné meg
(2019.04.29 09:00) Túl drága és értelmetlen a Budapest–Belgrád vasútvonal tervezett átépítése. Szijjártó Péter pekingi bejelentése szerint május 25-ig aláírják a kivitelezési szerződést úgy, hogy a megállapodás akkor lép hatályba, ha a kínai eximbankkal sikerül minden részletében megállapodni a hitelkonstrukcióról. Mivel a kínai fél hitelezné a beruházás 85 százalékát, egyáltalán nem mindegy milyen futamidőre és milyen kamatfeltételekkel nyújtja bank a kölcsönt.
Óriási lehetőséget hagyott ki az ország – Interjú Raskó Györggyel
(2019.04.27 07:40) A mezőgazdasági vállalkozások töredéke maradna talpon az uniós támogatások nélkül, az elmaradott térségek felzárkóztatása pedig az elmúlt 15 év totális csődje volt – állítja Raskó György agrárközgazdász egy mezőgazdasági társaság vezetőjeként.
Tállai államtitkár focicsapatát jobban szerették a magyar cégek, mint a felcsúti Puskás Akadémiát
(2019.04.29 07:32) Egymillió az átlagbér a csapatnál, és ebben nemcsak a játékosok, de a takarítónők és a karbantartók bére is benne van.
Rogán lesz az informatikai közbeszerzések felelőse
(2019.04.26 14:31) A kabinetfőnök az állami informatikai közbeszerzéseknél is megkerülhetetlen lesz.
Havi hárommillióba kerül az állami divatügynökség budai villája
(2019.04.26 19:57) Úgy tűnik, a divattal is a kormány kedvenc reklámügynöksége jár jól…Havi 2,5 millió forintért bérli az Orbán Ráhel-közeli Magyar Divat és Design Ügynökség a székhelyéül szolgáló Istenhegyi úti villát, amelynek üzemeltetése további havi 624 ezer forintba kerül – írja a HVG.
Ultimátum a kormánytól a reptérüzemeltetőnek
(2019.04.26 18:36) Kezd határozottabb formát ölteni a Liszt Ferenc Nemzetközi Repülőteret üzemeltető Budapest Airporttal (BA) szembeni kormányzati nyomásgyakorlás: az eddig a kormánysajtóban történt üzengetés után immáron konkrét ultimátumot is belengetett az Orbán-kormányzat a repülőtér üzemeltetőjével szemben.
Orbán Viktor Pekingben szimbolikusan a kukába dobott mindent, amit ígért az embereknek
(április 26., 9:00 ) És jól látható, hogy ahogy a Fidesz által létrehozott osztálykoalíció széthullik, úgy erősödik és válik dominánssá a köré szőtt nemzeti, jobboldali populizmus szimbolikus ideológiája…Ezek szellemében érdemes értékelni a kormánydelegáció kínai útján elejtett mondatait. Szó sincs már a 2010-ben meghirdetett szabadságharcról: Orbánék odamentek a terjeszkedő kínaiakhoz és azt mondták, „nekünk, magyaroknak egy nyitott világgazdaság kell”, a kínai tőkeberuházások számának a növekedése pedig kívánatos…
Baráti céggel szerződik az egyház
(2019.04.27 07:00) Keretmegállapodással biztosítják az összes hazai katolikus templomot és intézményt, több mint ötezer ingatlant.
„Teljes mértékig elégedettek vagyunk. A biztosító, amikor valamilyen káreset történik, mindig korrekt módon jár el és méltányos összeget fizet” – így tájékoztatták lapunkat egyházi berkekből. Kérdésünk apropóját a párizsi Notre-Dame jelentős részét elpusztító tűzvész adta. A püspöki kar korábbi tájékoztatása szerint a Generali 1992 óta a Magyar Katolikus Egyház vagyonának biztosítótársasága. A cég ekkor még a plébániákkal és különféle egyházi intézményekkel állt szerződéses kapcsolatban, amelyet fokozatosan az egyházmegyékkel, majd idővel országos szinten, központi irányítás alatt a püspöki karral való szerződéskötés váltott fel.
Úgy öntik a pénzt a Notre-Dame felújításába a francia szupergazdagok, mintha az életük múlna rajta
(április 20., 17:09 ) Emmanuel Macron francia elnök még a Notre-Dame kigyulladásának estéjén bejelentette: gyűjtést indít, az állampolgárok hozzájárulását kéri, hogy a katedrálist felújíthassák. A szolidaritási alapba ömlik a pénz: az ország leggazdagabb emberei kisvárosok költségvetését ajálották fel nyilvánosan a nemzeti szimbólum megmentésére: 200-200 millió euró (64 milliárd forint) jött a Louis Vuitton-tulaj Arnault családtól és a L’Oreal-tulaj Bettencourt Meyers családtól, a Gucci és az Yves Saint Laurent márkák tulajdonosa, valamint a Total francia olajvállalat 100-100 millió eurót (32 milliárd forintot) ajánlott fel, mindez a gyűjtés első három napjában.
A harmadik világ és a hazai természeti és emberi erőforrások kizsákmányolásából őrületes vagyonokat halmozó tőkéseket és a leggazdagabb franciákat az elmúlt évtizedekben jellemzően kedvező adócsomagokkal ajándékozták meg (noha Hollande elnöknek volt ellenkező irányú intézkedése is). Ezek közül is kitűnik Macron adóreformja, melynek nyomán évente eurómilliárdok maradnak a mobilis osztályoknál és főképp a leggazdagabbaknál, miközben a szegények rosszul járnak.
Hetvennégy éve végezték ki Benito Mussolini olasz diktátort
(ma 7:30) Tegnaphoz éppen hetvennégy éve, 1945. április 28-án, kivégzésük után tették közszemlére Benito Mussolini olasz fasiszta diktátor, élettársa Clara Petacci és kíséretük holttesteit. A kommunista partizánok eredetileg a közeli Giulianóban állították meg a menekülő fasiszta diktátort, ahol felismerésük után fegyverekkel végeztek velük. Benito Mussolinit ezt megelőzően 3 évvel buktatták meg, amikor vezérkari főnöke, Pietro Badoglio marsall megpuccsolta, hivatalosan egy elzárt hotelben különítették el Abruzzi tartományban. Innen a visszavonuló német csapatok különleges Waffen SS egységeinek élén Otto Skorzeny vezetésével megszöktette rabságából Mussoliniékat, és a diktátort a Hitlerrel csatlós-vazallus viszonyt ápoló, az észak-olaszországi Garda-tó mellett megalakuló Saloi „Köztársaság” fejévé nevezték ki. Végzete azonban így sem kerülhette el: 1945 április 25-én, Olaszország végleges, nyugati szövetségesek és kommunista partizánok (vöröscipősök, scarperosse) általi felszabadításának napján a bukott Ducét megbeszélésre hívták Milánóba a szövetségesek és partizánok, hogy további sorsáról itt határozzanak. Azonban ezen a megbeszélésen Mussolini megneszelte, hogy a németek az ifjú olasz rendszernek való kiadatásáról tárgyalnak, és az árulástól, valamint sorsától megrettenve csatlakozott a Svájc felé vonuló német hadsereg egységeihez, ráadásul kíséretével együtt egyszerű Wehrmacht-katonának öltözött, egyenruhában, sisakban…
Atomcsapdába ejtettek izotópokat, hogy 1000 évre nézzenek vissza
Új mérési módszerrel precízen megmérték a gleccserjég korát. A kvantumfizikából származó megközelítéssel végeztek méréseket osztrák és német kutatók, akik Európa klímájának történelméről akarnak így új információkat szerezni. “Elméletben alig tudunk valamit erről az Alpokban lejátszódott kisebb jelenségről” – mondta Fischer. A gleccserkutató hozzátette: a módszer segítségével megszerzett új ismeretek reményeik szerint információkkal szolgálhatnak a klíma felmelegedésének jövőbeli változásairól.
Itt az okosnadrág, és még értelme is van
A mozgásukban korlátozottak járását segítő “okosnadrágot” mutatott be a Zürichi Alkalmazott Tudományok Egyeteme (ZHAW). Az uniós támogatással kifejlesztett, XoSoft nevű eszköz segítheti például az agyvérzésen átesett és mozgásukban korlátozott pácienseket abban, hogy hétköznapjaikban továbbra is mobilak maradjanak.
Rekordnagy hatótávval támad a Tesla új villanyautója
A Tesla 2017 novemberében leplezte le új generációs Roadster modelljét, mely igen hangzatos specifikációk kíséretében látta meg a napvilágot. A gyártásba egyelőre még nem került villanyautó kapcsán a gyártó azt ígérte, hogy kevesebb mint 2 másodperc alatt lő ki álló helyzetből 100 km/h-ra, hogy 400 km/h feletti végsebessége lesz, illetve hogy 200 kWh-s akkumulátora 1000 kilométeres hatótávolságot tesz lehetővé.
Rekordszinten a bánat, a düh és a félelem
(2019.04.26. 11:33 ) Minden eddiginél búsabbak, dühösebbek az emberek szerte a világon, jóval inkább tele vannak félelemmel, mint valaha – derül ki a Gallup közvélemény-kutató intézetnek az érzelmek globális állapotáról készült éves felméréséből… Mindhárom érzelem rekord szintre emelkedett 2018-ban.  A helyzet jó oldala, hogy az emberek arról számoltak be, hogy kevésbé stresszes az életük, ami azt jelenti, hogy a világ pontosan ugyanolyan siralmas, mint ahogy 2017-ben mérték, amikor szintén rekordot döntött a kiábrándultság szintje…
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.